'பைரவா' படத்திற்குப் பிறகு விஜய் நடிப்பில் வெளிவரவிருக்கும் படம்தான் 'மெர்சல்'. 'தெறி' ஹிட் கொடுத்த அட்லீயுடன் இணைந்திருக்கும் படம். விஜயின் திரை வாழ்வில் 25வது படம். தேனாண்டாள் பிலிம்ஸின் 1௦௦ வது படம். ஏ.ஆர்.ரஹ்மானின் 25வது வருடம். 'உதயா', 'அழகிய தமிழ் மகன்' என ஏ.ஆர்.ரஹ்மான் விஜய் கூட்டணியின் மூன்றாவது படம் என பல சிறப்புகளைப் பெற்றுள்ளது 'மெர்சல்'. இந்தப் படத்தின் இசை வெளியீட்டு விழா சென்னை நேரு ஸ்டேடியத்தில் நடைபெற்றது. மிகப் பிரம்மாண்டமாக நடைபெற்ற இவ்விழாவில் தனுஷ், பார்த்திபன், சுந்தர் சி மற்றும் பலர் கலந்து கொண்டனர்.
அனைவரும் விஜய்க்குப் புகழாரம் சூட்டினார்கள். இறுதியாகப் பேச வந்தார் விஜய்.
விஜய் பேசும்போது,
''இப்படத்தின் தயாரிப்பாளர் முரளி சாருக்கும் அவருடைய மனைவி ஹேமா அவர்களுக்கும் வாழ்த்துகள். அவர்களுடைய நிறுவனத்தின் 100-வது படமாக 'மெர்சல்' அமைந்ததில் எங்கள் படக்குழு அனைவருக்குமே சந்தோஷம்.